Õieti on see teadlik alateadvuse analüüs ja "intellektualistliku" moraali "paljastamine" sama liigse intellektualismi nähe. See on ajutise kontrollina tarvilik, kuid häda siis, kui selle mõistuse mõne eksisammu läbi kannatavad meie elu tõeliseks arenguks vajalised veen­dumused ja nõuded! Empiristlik-dünaamiline "uue moraali" põh­jendus, lähtudes ainult bioloogilis-sotsiaalseist nõudeist, on praegu vajalik hädaabinõuna, kuna vana  religioosse või postulatiivse eetika veenmisjõud on niikuinii väike. Kuid tarvitseb ainult neidki andmeid küllalt hoolsasti analüüsida, et näha, kui vähe õieti selle vana moraali nõuded on tõeliselt põhjendamata ja milline kõrgusvahe on siiski eri väärtuskategooriate vahel! Kuid muidugi kogu selle probleemistiku ligem käsitlus ei mahuks siia. Võin viidata ainult oma vastavale kirjutisele Kultuuri ja teaduse teil.